འོས་འགན་སྨན་བཅོས་བྱེད་སྒོ་སྤེལ་བའི་ཉིན་དེར་ཧུའུ་པེའི་བོད་སྐྱོར་སྨན་བཅོས་རུ་ཁག་གི་རུ་མི་གིས་ནད་བརྟག་སྨན་བཅོས་ཡོ་ཆས་དང་སྨན་རྫས་འཁྱེར་ནས་རྒན་གསོ་ཁང་དུ་ཡོང་བ་དང་།སོ་སོའི་ལས་བགོས་གཞིར་བཟུང་གཟུགས་པོ་བརྟག་དཔྱད་ཚོགས་ཆུང་གིས་ཁྲག་ཤེད་མཐོ་བའི་ནད་དང་།ཁྲག་རྩའི་ནད།རུས་ཚིགས་ཀྱི་ནད།དབུགས་ལམ་གྱི་ནད།མིག་ནད་ཕོག་མཁན་བཅས་ལ་སྨན་བཅོས་བྱ་རྒྱུའི་འགན་འཁུར་བ་དང་།ཞིབ་དཔྱད་ཚོགས་ཆུང་གིས་རྒན་གསོ་ཁང་གི་རྒན་རྒོན་ཚང་མར་སྐབས་བསྟུན་ངང་ཁྲག་མངར་བརྟག་དཔྱད་བྱ་རྒྱུའི་འགན་འཁུར་ཞིང་།བོད་སྐྱོར་སྨན་བཅོས་རུ་ཁག་གིས་ད་དུང་སྒོར་ལྷག་ཙམ་རི་བའི་སྨན་རྫས་གྲ་སྒྲིག་བྱས་ཏེ་རྒན་རྒོན་ཚོར་རིན་མེད་ངང་སྤྲད་པ་རེད།རྒན་གསོ་ཁང་གི་ལས་དོན་མི་སྣའི་རོགས་རམ་འོག་འོས་འགན་སྨན་བཅོས་བྱེད་སྒོ་གོ་རིམ་ལྡན་པའི་ངང་སྤེལ་ཐུབ་པ་རེད།